בס"ד

קרני שומרון, יום ב' לסדר "וטהרה ממקור דמיה" (תזו"מ)

כ"ח מעשיו הגיד לעמו בניסן. שנת "לא תחסר כל בה" (תשנ"ו).

ספירת העומר "על תנאי"

הרב יצחק הלוי

1. אנחנו מכירים כיום את המושג "מאסר על תנאי". מסתבר שגם בהלכה יש למושג "על תנאי" משקל.
2. מר"ן השו"ע פסק בסי' תפ"ט ס"ג: המתפלל עם הציבור מבעוד יום, ימנה עמהם בלי ברכה, ואם יזכור בלילה, ימנה. כלומר יברך ויספור. כמובן, כוונת המחבר היא, שהציבור מונה (1) בבין השמשות. כך כתב המשנ"ב בס"ק ט"ז. ואמנם בביאור הלכה שם בד"ה: "מבעוד יום" הביא קובץ אחרונים ש"כל הציבור מונה (2) מפלג המנחה". המשנ"ב שם מצדד ללמד זכות על מנהג זה.
3. עכ"פ, "מיודענו" מונה עם הציבור בלי ברכה ובערב, בצה"כ, אם יזכור, יברך ויספור. איך זה "עובד"? מבאר המשנ"ב בס"ק ט"ז: וקאמר המחבר דהוא ימנה עמהם פן ישכח אח"כ, ויחשוב בדעתו: אם אזכור אח"כ בלילה למנות, אין אני רוצה לצאת בספירה זו. וכדלקמיה בהגה. על כן כשיגיע הזמן אח"כ יברך ויספור. ע"כ. וכן לשיטת המבארים מפלג המנחה, וכמ"ש בבה"ל שם בד"ה: "מבעוד יום". (מקור הדברים הוא במחזור ויטרי בסי' ק"ד (עמ' 301) והובא באבודרהם בהל' ספיה"ע בסו"ע רמ"ב בהוצאת "אושא").  
   נמצאנו למדים, שניתן לקיים מצווה "על תנאי".
4. רעיון דומה מופיע בהל' ק"ש. שם פסק הרמ"א בסו"ס מ"ו ביחס לק"ש של הקרבנות: וטוב לומר בשחרית אחר "שמע ישראל" בשכמל"ו, כי לפעמים שוהים עם קריאת שמע לקרותה שלא בזמנה, ויוצא בזה. המג"א כתב על כך שם בס"ק ט"ז: אך לא יכוון לצאת, אא"כ ירא, שהציבור יעברו זמן ק"ש. אבל כשלא יעברו, מוטב לצאת ידי ק"ש עם הציבור ולקרוא אותה כדינה בברכותיה ולסמוך גאולה לתפילה.
5. הגרעק"א כתב שם על אתר על השו"ע: לענ"ד בירא שהציבור יעברו זמן ק"ש יכוון בדרך תנאי: אם יעברו יהא יוצא בזה, ואם לא יעברו, לא יצא בזה, כמ"ש הב"י בסי' תפ"ט לעניין ספיה"ע. ע"כ.
6. אולם דא עקא, הרי דין זה תלוי בברירה. מהי ברירה? קיום פעולה מתנית. בנידוננו, קיום מצווה מותנית, אשר בעת קיומה, עדיין איננו יודעים האם היא בגדר מצווה או לא. עובדה זו תתברר מאוחר יותר. אם כן, מי יימר, שהידיעה למפרע מועילה במצווה? בשלמא לעניין ספירת העומר יש לומר, שמכיוון שספיה"ע בזה"ז היא מדרבנן, אם כן, במילי דרבנן יש ברירה (כמו שמבא בביצה ל"ח ע"א). ואף בדבר שעיקרו מן התורה, כספיה"ע, יש ברירה. דרך אגב, זוהי הוכחה נוספת לכך שמר"ן ס"ל שספיה"ע בזמה"ז היא מדברנן.
7. בנוסף על מקורות נוספים:  
   א. בס"ב "רק" המדקדקים סופרים בצה"כ.  
   ב. בס"ג סופר בבין השמשות ויוצא ידי חובה.  
   ג. בס"ד בעניין מי ששואל אותו חברו יאמר "אתמול היה כך וכך", דשמא יצא ידי חובתו.  
   ד. אולם ביחס לקריאת שמע, לכאורה קשה: והלוא במילי דאורייתא אין ברירה ושם בספיה"ע הוזכרו ביהש"מ, א"כ זוהי ראיה רביעית.  
   ה. ראיה חמישית עניין הברירה הנ"ל.  
   ו. ראיה שישית מסו"ס ו' ...   
   אלא שיש מקום להוכיח מהמשנה בפסחים (ל"ה ע"א) שגם במילי דאורייתא מועיל תנאי; שכן שנינו שם שהנחתום, האופה לחמי תודה למכור בשוק, יי"ח בפסח. הגמרא (דף ל"ח סוף ע"ב) נמקה שם משום שמעיקרא דעתו היא, שאם לא ימצא לקוחות, ישתמש הוא באותן חלות לפסח, לצאת י"ח אכילת מצה, וכך נפסק לדינא (עיין ברמב"ם בפ"א מהלכות חו"מ ה"ט) ובלשון הגמרא שם (פסחים ל"ח סוע"ב): אמר רבה: כל לשוק אימלוכי מימלך. אמר: אי מזדבן, מזדבן, ואי לא מזדבן, איפוק בהו אנא.
8. ואכן במנחת חינוך במצווה י' (בפסקה ב' בעמ' 42 טור ימני) התקשה: מדוע אין חסרון ברירה בלחמי תודה? (ועיין בשו"ת ענג יו"ט בסי' ב' בסוד"ה "ותדע שהרי גבי עבוד" ו' ע"ב) שכתב דמיירי שהנחתום כיוון לשם מצת מצווה בלי תנאים ורק אם ימצא למכור, מה טוב!  
   כלומר אין כאן סתירה. דלא בעינן יחוד "לשם יחוד", אלא שכוונת הנחתום לשמור המצה מחימוץ, כדי שתהא ראויה לקיום מ"ע של אכילת מצה. לכן אין כאן החיסרון של ברירה.  
   ניתן "ללטש" יותר ולהסביר, שכשישנו דין ב"חפצא" שבדבר כמו בגט, אזי החיסרון של ברירה "תופש". לכן א"א להכין גט ולהתנות: איזו אישה שארצה, אגרש. אך בק"ש ובחלות תודה זהו דין ב"גברא", בכוונת האיש, בעשיית לשמה שבמצה, או בק"ש. לכן כאן אין חסרון של ברירה. (עיין בשו"ע תק"צ שמועיל תנאי וכן מי שנמצא בביכ"נ ומבדילים ואיננו יודע אם יש לו יין בבית והוא מתנה לצאת י"ח אם אין לו יין).  
   דוגמה נוספת ישנה בעניין תנאי. בשער הציון (תפ"ט סק"ה) כתב: פשוט, דאם יש לו ספק באיזה עניין, צריך לספור בלי ברכה, אם יכול לשמוע הברכה מאחרים, ויחשוב בדעתו לצאת הברכה. (עיין מג"א קע"ד סק"ט בשם מהר"מ מרוטנבורג ובמשנ"ב שם ס"ק ל"ה ובכה"ח שם ס"ק מ"ט). אם הוא מחויב בדבר, בוודאי נכון לעשות כן. ע"כ. לשם מה התוספת הזאת?  
   ידוע, שישנה בברכות (כ"א ע"ב בתוד"ה "עד שלא יגיע") מחלוקת רש"י ור"ת: האם ניתן לשמוע קדושה באמצע שמו"ע? לרש"י מותר וכן נוהגים. לר"ת: אם שומע כעונה, א"כ זהו הפסק! (כך מוכחת גם שי' הרמב"ם. עיין פ"י מהל' תפלה הל' ט"ז, דמשמע, דגם בשתיקה איננו עונה. ועיין פ"כ מהל' ק"ש הל' ט"ו ועיין בציון מ"ג בגר"י קפאח. עיין באו"ק ל"ד בגר"י קפאח שליט"א) הצל"ח כתב על כך שם דלר"ת ה"ה שא"א לצאת בברכת חברו כשהוא מסופק, אם חייב באותה ברכה. שכן אם איננו מחויב הוי ברכה לבטלה. דברי הצל"ח הובאו בגרעק"א השלם (בשו"ע או"ח ק"ד ס"ז). אלא שהגרעק"א הוסיף, שגם לר"ת יכול להתכוון לצי"ח הברכה דרך תנאי: אם הנני מחויב בדבר וכו'.  
   נמצאנו למדים שיש להעדיף, לפחות לפי ר"ת, ולהתכוון בדרך של תנאי: אם אני מחויב בדבר וכו', שאל"כ, אזי יתכן דלר"ת הוי ברכה לבטלה, אם אמנם איננו מחויב.  
   יתכן, שהמשנ"ב דקדק, במתק לשונו, בשעה"צ וכתב שישמע מאחר ויחשוב בדעתו לצי"ח, אם הוא מחויב בדבר.  
   באשר לנקודת המחלוקת הנ"ל, שבין רש"י לר"ת, יש לומר, דפליגי במהות דין "שומע כעונה"; דלתוס' כעונה ממש ולרש"י הוי רק כעונה. לכן לגבי הפסק בתפילת שמו"ע אין זה נחשב להפסק, והעולם נהגו כרש"י וכעדות התוס'. ישנו הסבר לכך בשם המגיד ממזריטש בעניין מחשבה טובה ומחשבה רעה. (ע"ע בחזו"א או"ח בסי' כ"ט בעניין החקירה הנ"ל).
9. למחלוקת זו יש השלכה נוספת על הלכות ספיה"ע; שכן המשנ"ב הביא (בסי' תפ"ט ס"ק ה') מחלוקת אחרונים בעניין יי"ח בספירת חברו. מר"ן פסק שם (בסע' א') "ומצווה על כאוא"ח לספור לעצמו. מכאן דייק המשנ"ב שם, כאמור, דבספירה אינו כמו בשאר מצוות התלויות באמירה לעניין קידוש, הבדלה וכיו"ב, דאם שמע לחברו ונתכוון לצאת, דיוצא בזה משום דשומע כעונה. והכא גילתה התורה דלא יצא כל כמה דלא ספר בעצמו. ע"כ.  
   ובכן, זוהי דעה אחת, דעת הלבוש (בסי' תפ"ט ס"א וכה"ד הח"י ס"ק ד'). לעמ"ז הוסיף המשנ"ב שם: אבל יש מהאחרונים שכתבו, דכוונת התורה היא רק דלא נימא דמצווה זו אבית דין רמיא, כיובל, אלא קאי אציבור, ואה"נ יי"ח בספירת חברו. זוהי דעת הפר"ח (בס"ק א') ולזה נוטה דעת הברכ"י (בס"ק ו').
10. המשנ"ב בבה"ל שם בד"ה "ומצווה על כל אחד" תלה מחלוקת זו במחלוקת ראשונים. רש"י במנחות (ס"ה ע"ב) כתב על הברייתא (ס"ה ע"ב) שדרשה "וספרתם לכם", שתהייה ספירה לכאוא"ח, שכל אחד חייב לספור. הרשב"א ביאר שם בחידושיו שמהמלה "לכם" יליף רש"י שהספירה צריכה להיות אישית. לעומת זה, שיטת מהרי"ץ גיאת חולקת. ע"ש בבה"ל.  
    עכ"פ רשי לשיטתו, דס"ל דשומע הוא רק כעונה ולא עונה ממש. לכן לפיו אין אדם יי"ח בספירת חברו. יתכן דשאני הכא משום גזירת הכתוב מיוחדת.
11. המשך השיעור:

ובשמו"ע כבר "נהגו" העולם כרש"י. אדרבה, ישנן דוגמאות הפוכות, היינו ששומע הוי כעונה ממש:  
1. לצאת י"ח בברכת חברו כאשר היוצא ערום, דכתב הט"ז, הש"ך, (בהל' שחיטה בסי' א' ס"ק י'), דאסור, וזאת אע"פ שהרהור מותר. בתבו"ש הסביר משום דשומע כעונה, משמע דיבור ממש.  
2. בעניין ברכת התורה, פסק מר"ן (בסי' מ"ז ס"ד) שהמהרהר בדברי תורה אין צריך לברך. השע"ת כתב שם (בס"ק ג'), שאם שומע את האחר לומד, צריך לברך, דשומע כעונה (עיין בשו"ת הלק"ט ח"בבסי' תקנ"ט).  
3. בבה"ל (בסי' ק"ד בד"ה "ויהא כעונה") הסתפק האם לשיטת רש"י, מי שצריך לשירותים, שאסור לו להתפלל, מהו דינו? האם חברו מוציאו י"ח מדין שומע כעונה, דאפשר שכאן גם רש"י יודה.  
4. במגילת אסתר עוררו הפוסקים שתי קושיות: א. הגר"א (בסי' תרצ"א ס"ד) עורר על אופן כתיבת בני המן באותיות גדולות על פני עמוד שלם.  
5. החי"א (בכלל קנ"ה בסע' כ"ה) פקפק על המנהג לקרוא את שמות עשרת בני המן בקול, שכן אין זה מאותם ארבעה (או חמישה) פסוקי גאולה, שהדרך לקוראם בקול.  
הרוגצ'ובי כתב (בהשמטותיו להל' גירושין – "צפנת פענח" ח"ג) תירוץ מפתיע. לדעתו אדם יי"ח בקריאת המגילה ע"י אחר מדין שומע כעונה. ברם בעשרת בני המן ישנו דין נוסף: יש לקוראם בנשימה אחת, משום שנתלו כאחד. בפרט זה איך יי"ח ע"י אחר? לכן כאוא"ח קורא בקול. בכך מתורצת קושיית החי"א הנ"ל (עיין "מועדים בהלכה" לגר"ש זוין עמ' ר"א).

י"ב והנה התוס' (בד'"ה הטוה"מ ברכות מ"ו ע"ב) כתבו, שהתיבה "נאמן" שבברכת ההפטרה נכתבה בגדול, לפי שנהגו הציבור לקראה בקול רם. מכאן שגם בני המן נכתבו באותיות גדולות, כי כל דבר שהציבור קורא בקו"ר נכתב באותיות גדולות. בכך מתורצת גם קושיית הגר"א.

מדוע החי"א והגר"א לא תרצו כרוגאצ'ובי? הם הבינו ששומע כעונה, כעונה ממש. לכן גם מבחינת הנשימה האחת יי"ח בקריאת החבר. ממילא אין מקום לקרוא בנפרד, ואזי כבר אין מקום לכתוב את שמות עשרת בני המן באותיות גדולות.

י"ג. מהחקירה הנ"ל יש השלכה גם על ברכת כוהנים בקול רם. אשר על כן כתב ביה"ל (עה"ת בעמ' פ"ד), שאין הכהן יי"ח בברכת עמיתו מדין שומע כעונה. החזו"א (או"ח כ"ט) חולק עליו עפ"י מה שנתבאר, ששומע כעונה ממש והקול רם של החבר מועיל גם לעמיתו.